109

Um 61. gr. Ákvæðið felur í sér innleiðingu á 84. gr. UCITS og er sambærilegt 27. gr. gildandi laga um verðbréfasjóði. 1. mgr. innleiðir 1. mgr. 84. gr. UCITS en þar er kveðið á um skýlausa skyldu verðbréfa- sjóðs til innlausnar að beiðni hlutdeildarskírteinishafa. Í reglum verðbréfasjóðs kemur fram hver uppgjörstími sjóðsins er og þar með hver afgreiðslutími innlausnarbeiðna er. 2. mgr. er innleiðing á a-lið 1. undirgreinar og 2. undirgrein 2. mgr. og svo hluta 3. mgr. 84. gr. UCITS og kveður á um heimildir rekstrarfélags til frestunar innlausna. 3. mgr. felur í sér innleiðingu á b-lið 1. undirgreinar 2. mgr. 84. gr. UCITS og kveður á um heimildir Fjármálaeftirlitsins til að krefjast frestunar innlausna. Í 4. mgr. er lagt til að felld verði niður skylda rekstrarfélags til að tilkynna opnun sjóða bréfleiðis til hlutdeildarskírteinishafa eða á annan sambærilegan hátt hafi frestun varað lengur en fjórar vikur samfellt, eins og kveðið er á um í 4. mgr. 27. gr. gildandi laga um verðbréfa- sjóði. Eftir stendur tilkynning sams konar og þegar frestun á innlausn skal tilkynnt. 5. mgr. felur í sér innleiðingu á hluta af 3. mgr. 84. gr. UCITS og á við þegar verðbréfa- sjóðir eru markaðssettir í öðrum ríkjum EES. Í 4. mgr. 84. gr. UCITS, sbr. lið 29) í 11. gr. Omnibus I, er gert ráð fyrir því að ESMA sé heimilt að þróa tæknilega eftirlitsstaðla hvað varðar skilyrði frestunar innlausna samkvæmt ákvæðinu sem verði samþykktir af framkvæmdastjórn ESB, sbr. 2. undirgrein 4. mgr. 84. gr. Gert er ráð fyrir að reglugerðin verði innleidd í íslenskan rétt með stjórnvaldsfyrirmælum, sbr. 134. gr.

Um 62. gr. Ákvæðið felur í sér innleiðingu á 85. gr. UCITS þar sem fram kemur að landslög eða reglur sjóða skuli kveða á um reglur um meðal annars útreikning á virði hlutdeildarskírteina. Samhengis vegna þykir rétt að kveða hér einnig á um útreikning á innra virði verðbréfasjóðs (e. Net Asset Value (NAV)) sem er grundvöllur útreiknings á virði hlutdeildarskírteina verðbréfasjóðs. Sambærilegt ákvæði er í 28. gr. gildandi laga um verðbréfasjóði. Til skýrleika er í ákvæði þessu vísað til virðis hlutdeildarskírteina í stað innlausnarvirðis í gildandi lögum um verðbréfasjóði, sem ekki er talið vera nákvæm hugtakanotkun. Nánar er kveðið á um virði hlutdeildarskírteina og ákvörðun kaup- og sölugengis þeirra í reglugerð nr. 1166/2013, umfjárfestingarheimildir verðbréfasjóða, innlausn, markaðssetningu erlendra sjóða og upplýsingagjöf.

Um 63. gr. Ákvæðið felur í sér innleiðingu á 76. gr. UCITS. Sambærilegt ákvæði er í 29. gr. gildandi laga um verðbréfasjóði en þar er kveðið á um að innlausnarvirði hlutdeildarskírteina skuli reiknað daglega en birt a.m.k. tvisvar í mánuði. Hér er lagt til að virði skuli einnig birt daglega á vef rekstrarfélags, en það mun vera í samræmi við framkvæmd rekstrarfélaga.

Um 64. gr. Ákvæðið innleiðir 49. gr. og 1. mgr., a-lið 2. mgr. og 4. mgr. 50. gr. UCITS og er sambæri- legt 30. gr. gildandi laga um verðbréfasjóði, en það fjallar um þær tegundir eigna sem verðbréfasjóði er heimilt að fjárfesta í. Gildandi reglur um fjárfestingarheimildir verðbréfa- sjóða er að finna í F-hluta II. kafla laga um verðbréfasjóði. Í frumvarpi þessu eru ekki lagðar til efnislegar breytingar frá þeim ákvæðum sem nú gilda umþær tegundir fjármálagerninga og innlána sem verðbréfasjóðum er heimilt að fjárfesta í.